ബസ് വെള്ളക്കെട്ടില് ഇറക്കിയതില് കെഎസ്ആര്ടിസിക്ക് നഷ്ടം 5.33 ലക്ഷം ഡ്രൈവര്ക്കെതിരെ കേസെടുത്തു കെഎസ്ആര്ടിസി ബസ് വെള്ളക്കെട്ടില് ഇറക്കിയതില് കെഎസ്ആര്ടിസിക്ക് 5,33,000 രൂപ നഷ്ടമുണ്ടായതായി പരാതി. സംഭവത്തില് ഈരാറ്റുപേട്ട ഡിപ്പോയിലെ ഡ്രൈവര് ജയദീപ് സെബാസ്റ്റ്യനെതിരെ കേസെടുത്തു. ബസിന് നാശനഷ്ടം ഉണ്ടാക്കണമെന്ന ഉദ്ദേശത്തോടും കരുതലോടും കൂടിയാണ് ഡ്രൈവര് വെള്ളക്കെട്ടില് ഇറക്കിയതെന്നും എഫ്.ഐ.ആറില് പറയുന്നു. ഇരാറ്റുപ്പേട്ട പൊലീസാണ് കേസെടുത്തിരിക്കുന്നത്. യാത്രക്കാരുടെ ജീവന് അപകടത്തിലാക്കി എന്നാരോപിച്ച് ജയദീപിനെ നേരത്തെ തന്നെ സസ്പെന്ഡ് ചെയ്തിരുന്നു. ജയദീപിന്റെ ലൈസന്സ് റദ്ദാക്കാനുള്ള നടപടികളും ഗതാഗത വകുപ്പ് ആരംഭിച്ചിരുന്നു. ഇതിന്റെ ഭാഗമായി ജയദീപിനോട് വിശദീകരണം തേടിയിരിക്കുകയാണ്.